**ELŐTERJESZTÉS**

****

**BALATONMÁRIAFÜRDŐ KÖZSÉG**

**ÖNKORMÁNYZAT**

***KÉPVISELŐ-TESTÜLETÉNEK***

**2022. július 27-EI RENDKÍVÜLI, NYILVÁNOS ÜLÉSÉRE**

**TÁRGY:**

**SZERVEZETI ÉS MŰKÖDÉSI SZABÁLYZAT MÓDOSÍTÁSA**

**ELŐADÓ:**

**GALÁCZ GYÖRGY**

***POLGÁRMESTER***

**ELŐTERJESZTÉS**

**Készült:** Balatonmáriafürdő Község Önkormányzat Képviselő-testületének 2022. július 27-ei rendkívüli, nyilvános ülésére

**Tárgy:** Szervezeti és Működési Szabályzat módosítása

**Tisztelt Képviselő-testület!**

Balatonmáriafürdő Község Önkormányzat Képviselő-testülete a helyi önkormányzati képviselők és polgármester választást követő alakuló ülésén, 2019. október 24-én fogadta el Szervezeti és Működési Szabályzatát. Ebben kogens módon szabályozta az üdülőhelyi fórum megtartását.

„58.§ (2) A Képviselő-testület szükség szerint, de évente legalább egy alkalommal az üdülő tulajdonosok részére fórumot tart, ahol az üdülőövezettel kapcsolatos gondokat, problémákat tárgyalják meg. A képviselő-testület az üdülőhelyi fórumot egy időpontban és egy helyszínen tartja.”

Mint köztudott ez követően a Corona-vírus világjárvány alapjaiban változtatta meg az életünket, a közösségi létet.

A képviselő-testület előzetes egyeztetése alapján az üdülőhelyi fórum megtartásának kötelezettségét nem kívánja fenntartani. A problémák kezelésére, az elektronikus felületek, a személyes találkozások, telefon.

A jelenlegi szabály szerint: „A polgármester fogadóórája: minden hónap harmadik hétfői nap 9-11 óra”. A személyes kapcsolat érdekében e szabályt javaslom módosítani akként, hogy „a polgármester pedig minden héten kedden 9-11 óra között fogadóórát tart a községházán. „

A képviselő-testület az SZMSZ-ében határozza meg, **mely önszerveződő közösségek képviselőit illeti meg tevékenységi körükben tanácskozási jog a képviselő-testület és bizottsága ülésein, továbbá azoknak a fórumoknak a rendjét (község-, várospolitikai fórum, városrész tanácskozás, falugyűlés stb.), amelyek a lakosság, az egyesületek közvetlen tájékoztatását, a fontosabb döntések előkészítésébe való bevonását szolgálják.** Ezek állásfoglalásáról és az ott felmerült kisebbségi véleményekről tájékoztatni kell a képviselő-testületet [53. § (3) bekezdése].

A közmeghallgatás természetesen kötelező jellegű, melyen bárki, így az üdülőtulajdonosok is részt vehetnek.

A fentiekre tekintettel a Szervezeti és Működési Szabályzat módosítását terjesztem elő a következők szerint:

**Balatonmáriafürdő Község Önkormányzata Képviselő-testületének .../.... (...) önkormányzati rendelete**

**a képviselő-testület Szervezeti és Működési Szabályzatáról szóló 18/2019.(X.24.) önkormányzati rendelet módosításáról**

Balatonmáriafürdő Község Önkormányzat képviselő-testülete az Alaptörvény 32. cikk (2) bekezdésében kapott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

**1. §**

A képviselő-testület Szervezeti és Működési Szabályzatáról szóló Balatonmáriafürdő Község Önkormányzat Képviselő-testülete 18/2019. (X.24..) önkormányzati rendelete 66. § (2) bekezdése helyébe a következő rendelkezés lép:

„(2) A polgármester fogadóórája: minden héten keddi nap 9-11 óra”

**2. §**

Hatályát veszti a képviselő-testület Szervezeti és Működési Szabályzatáról szóló Balatonmáriafürdő Község Önkormányzat Képviselő-testülete 18/2019. (X.24..) önkormányzati rendelete 58. § (2)–(4) bekezdése.

**3. §**

Ez a rendelet a kihirdetését követő napon lép hatályba.

A fórumokra vonatkozóan a következő rendelkezések maradnak hatályban:

58.§ (1) A képviselő-testület a lakosság, a társadalmi szervezetek közvetlen tájékoztatása és a fontosabb döntések előkészítésébe való bevonása céljából eseti jelleggel fórumot tarthat.

(2) A fórum meghirdetésére és levezetésére a közmeghallgatás szabályait kell alkalmazni azzal az eltéréssel, hogy a fórum levezetésére a képviselő-testület által felkért - a képviselő-testület ülésén tanácskozási joggal rendelkező - személy is lehet.

(3) A fórumon a képviselő köteles részt venni.

(4) A fórumon elhangzottakról a jegyző, vagy az általa kijelölt hivatali dolgozó jegyzőkönyvet készít a közmeghallgatás jegyzőkönyvére meghatározott szabályok szerint.

Balatonmáriafürdő, 2022. 07. 25.

Galácz György

polgármester

**TÁJÉKOZTATÓ AZ ELŐZETES HATÁSVIZSGÁLAT EREDMÉNYÉRŐL**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Rendelet-tervezet címe:** | Balatonmáriafürdő Község Önkormányzata  Szervezeti és Működési Szabályzatának módosításáról | | | | | | | |
| **Rendelet-tervezet valamennyi jelentős hatása, különösen** | | | | | | | | |
| Társadalmi, gazdasági  hatás: | | Költségvetési hatás: | | Környezeti, egészségügyi  következmények: | | Adminisztratív  terheket  befolyásoló hatás: | Egyéb hatás: | |
| Balatonmáriafürdő Község Önkormányzata az üdülőhelyi fórumot kötelező jelleggel szabályozta SzmSz-ében. A coronavírus járvány alapjaiban változtatta meg, a közösségi életet. A XXI. században azonban az állampolgárok számára az elektronikus felületek, technikai eszközök a személyes jelenlét nélkül is biztosítják ügyeik intézését, ezért a kötelező jellegű üdülőhelyi fórum megtartását nem tartja indokoltnak. A polgármester heti rendszerességgel tartandó fogadóórája, elektronikus , telefonos elérhetősége biztosítja a folyamatos kapcsolattartási lehetőséget. | | nincs | | Nincs. | | Nincs. | Nincs. | |
| **A rendelet megalkotása szükséges, mert:** A képviselő-testület az SZMSZ-ében határozza meg, **mely önszerveződő közösségek képviselőit illeti meg tevékenységi körükben tanácskozási jog a képviselő-testület és bizottsága ülésein, továbbá azoknak a fórumoknak a rendjét (község-, várospolitikai fórum, városrész tanácskozás, falugyűlés stb.), amelyek a lakosság, az egyesületek közvetlen tájékoztatását, a fontosabb döntések előkészítésébe való bevonását szolgálják.** Ezek állásfoglalásáról és az ott felmerült kisebbségi véleményekről tájékoztatni kell a képviselő-testületet [53. § (3) bekezdése]. A közmeghallgatás természetesen kötelező jellegű, melyen bárki, így az üdülőtulajdonosok is részt vehetnek. | | | | | | | | |
| **A rendelet megalkotásának elmaradása esetén várható következmények:** nincs | | | | | | | | |
| **A rendelet alkalmazásához szükséges feltételek:** | | | | | | | | |
| Személyi: | | | Szervezeti: | | Tárgyi: | | | Pénzügyi: |
| Rendelkezésre állnak. | | | Rendelkezésre állnak. | | Rendelkezésre állnak. | | | Rendelkezésre állnak. |

Balatonmáriafürdő, 2022. 07. 25.

Mestyán Valéria

címzetes főjegyző